BTS รายได้ค่าโดยสาร-ค่าโฆษณาเพิ่มขึ้น ดันกำไร Q2/59 โต 16%
BTS กำไร Q2/59 โต 16% มาที่ 548.14 ลบ. จากปีก่อน 473.77 ลบ. หลังรายได้ค่าโดยสาร-ค่าโฆษณาเพิ่มขึ้น ด้านงบ 6 เดือนแรกลด 69% มาที่ 1.10 พันลบ. จากปีก่อนกำไร 3.49 พันลบ. 
8 พ.ย. 2559

บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS รายงานผลการดำเนินงานไตรมาส 2/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 548.14 ล้านบาท หรือมีกำไรสุทธิ 0.0463บาทต่อหุ้น เพิ่มขึ้น 16% จากช่วงเดียวกันของปีก่อนที่มีกำไรสุทธิ 473.77 ล้านบาท หรือมีกำไรสุทธิ0.04005 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากรายได้ค่าโดยสารในส่วนของรถไฟฟ้าสายหลักเติบโตอย่างต่อเนื่อง โดยเพิ่มขึ้น 7.2% หรือ 114.9 ล้านบาท จากปีก่อน เป็น 1.72 พันล้านบาทขณะที่รายได้ธุรกิจสื่อโฆษณาในไตรมาส 2 ปี 2559/60 เติบโต 33.3% จากปีก่อน หรือ 29.8% จากไตรมาสก่อน เป็น 703.0 ล้านบาท
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 1.10พันล้านบาท หรือ 0.09261บาทต่อหุ้น ลดลง 69% จากช่วงเดียวกันของปีก่อนที่มีกำไรสุทธิ3.49พันล้านบาท หรือ  0.29512บาทต่อหุ้น